b"\n_START_ARTICLE_\nCastell de Meda\n_START_SECTION_\nDescripci\xc3\xb3\n_START_PARAGRAPH_\nEl castell de Meda es troba a la cim d'un tur\xc3\xb3 prop del coll de Meda; el tur\xc3\xb3 \xc3\xa9s una roca totalment pelada i de forts pendents. Del castell nom\xc3\xa9s resten uns petits panys de mur de 5 o 6 filades de carreuons simplement escairats, units amb morter de cal\xc3\xa7, que devien fer de tancament del recinte.\n_START_SECTION_\nHist\xc3\xb2ria\n_START_PARAGRAPH_\nEl castell de Meda substitu\xc3\xad el de Sant Lloren\xc3\xa7 en la denominaci\xc3\xb3 d'un terme que comprenia els actuals termes municipals de Sant Juli\xc3\xa0 de Vilatorta (excepte Vilalleons), Folgueroles, Sant Sadurn\xc3\xad d'Osormort, Espinelves i Calldetenes._NEWLINE_La fortalesa est\xc3\xa0 documentada des de l'any 992 juntament amb el castell de Sant Lloren\xc3\xa7, i el 1007 ja consta com a realitzada la substituci\xc3\xb3 i a partir d'aquell moment apareix el castell de Meda per anomenar el terme. El domini dels dos castells estigu\xc3\xa9 en mans del comte de Barcelona fins que se'ls vengu\xc3\xa9 als seus feudataris: els Gurb-Queralt. Despr\xc3\xa9s van passar al bisbat de Vic per\xc3\xb2 aquesta fam\xc3\xadlia continu\xc3\xa0 sent feudat\xc3\xa0ria. L'any 1253 els Baleny\xc3\xa0 van passar a ser els feudataris de Meda._NEWLINE_Malgrat que al llarg del temps diverses fam\xc3\xadlies van tenir alguns drets sobre el castell de Meda, els bisbes de Vic van ser els senyors eminents fins a la desaparici\xc3\xb3 dels senyorius jurisdiccionals."